Сирия насочи ракети срещу Израел
Сирийските военни са получили нареждане да разгърнат ракетни комплекси в посока към Израел, съобщи ливанската телевизия „Ал Маядин”. Заповедта е отговор на израелските въздушни удари в райони около сирийската столица Дамаск под претекст, че се доставят ракети от Иран за Хизбулла.
Правителството на Сирия днес проведе извънредно заседание, за да вземе решение относно отговора на предполагаемия удар на израелските ВВС, който бе нанесен по военни обекти в близост до Дамаск в районите Джамрая и ал Хем.
В изявлението на правителството след заседанието се посочва, че „израелската агресия е отворила пред Сирия всички възможности за предприемането на ответни действия”.
в 11:23:00 ч.